Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 2045

12. Darabszám A küldeményhez tartozó árudarabok mennyiségét, konténerben, közúti jármûszerelvényben, közúti cserefelépítményben vagy félpótkocsiban fuvarozott áru esetén a konténerek, közúti jármûszerelvények, közúti cserefelépítmények vagy félpótkocsik darabszámát és ez alatt zárójelben a valamennyi konténerbe, közúti jármûszerelvénybe, közúti cserefelépítménybe vagy félpótkocsiba berakott árudarabok összes darabszámát kell beírni. Az áruk egységrakományban végzett fuvarozása esetén (SZMGSZ 11. számú Melléklet) törtszámként az egységrakományok mennyiségét (számlálóban) és az ezekben az egységrakományokban lévõ árudarabok összes darabszámát (nevezõben) kell feltüntetni. Ha az árut a vasút nyitott kocsiban, ponyva nélkül vagy nem leólmozott ponyvával fuvarozza, és az árudarabok mennyisége a 100 darabot túllépi, akkor a darabszám helyett az „Ömlesztve berakva (Yadakov)” szavakat kell bejegyezni. Az olyan, kis méretû, csomagolatlan áruk fuvarozásánál, amelyeket a vasút darabszámlálás nélkül, csak azok tömege alapján vesz fel fuvarozásra, a darabszám helyett az „Ömlesztve berakva (Yadakov)” szavakat kell bejegyezni. Rakszerek alkalmazásával végzett fuvarozásnál a 11. rovat kitöltésének megfelelõen, a rakszer megnevezésével azonos sorban meg kell adni ezeknek a rakszereknek a darabszámát is. X

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes